I forkant av 2011-sesongen måtte klubben kutte ytterligere i budsjettene, særlig i lønnsbudsjettet, som ble kuttet fra seks millioner i 2009 til 2,5 millioner i 2011. Dette ble ytterligere redusert etter at klubbens eneste gjenværende profesjonelle spiller, Paul Addo, ble utlånt til Odd Grenland like før sesongen startet. Like etter sesongstart sa daglig leder opp jobben, etter å ha vært litt over to måneder i stillingen.